- Hindi News
- National
- डीटीओ कार्यालय के पास टूटी पुलिया से हो रहे हादसे, ओवरलोड ट्रैक्टर ट्राली पलटी
डीटीओ कार्यालय के पास टूटी पुलिया से हो रहे हादसे, ओवरलोड ट्रैक्टर ट्राली पलटी
हनुमानगढ़| जंक्शनमें डीटीओ कार्यालय के पास टूटी हुई पुलिया के कारण आए दिन हादसे हो रहे हैं। बुधवार को भी एक ओवरलोड ट्रैक्टर ट्राली पुलिया के कारण पलट गई। इससे कोई जनहानि तो नहीं हुई लेकिन कुछ देर के लिए यातायात बाधित होने से लोगों को परेशानी का सामना करना पड़ा। गनीमत रही कि उस समय आसपास कोई व्यक्ति मौजूद नहीं था जिस कारण हादसा होने से बच गया। जानकारी के अनुसार ट्रैक्टर ट्राली को ओवरलोड होने के कारण परिवहन विभाग की टीम ने जब्त किया था। इस ट्रैक्टर ट्राली को परिवहन कार्यालय के पास ले जाया जा रहा था कि क्षतिग्रस्त पुलिया पर ट्रैक्टर ट्राली पलट गई। परिवहन एजेंट धन्नेसिंह ने बताया कि इस पुलिया को टूटे हुए तीन माह हो गए हैं। संबंधित विभाग को शिकायत के बाद भी पुलिया को दुरूस्त नहीं कराया जा रहा है। नगरपरिषद और पीडब्ल्यूडी के अधिकारी एक-दूसरे के विभाग पर जिम्मेदारी डालकर पुलिया पुर्ननिर्माण कराने से बच रहे हैं।
tgl_Latn sot_Latn bho_Deva bho_Deva hin_Deva